
Univerzita Konštantína Filozofa v Nitre (ďalej len „UKF“) ako verejný obstarávateľ v zmysle § 7 ods. 1 písm. d) zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) predkladá podľa § 117 v nadväznosti na § 5 ods. 4 tohto zákona 


výzvu na predloženie cenovej ponuky

1. Názov zákazky:	

„Nákup kancelárskych strojov, prístrojov a zariadení pre potreby UKF“


2. Identifikácia verejného obstarávateľa:
Názov: Univerzita Konštantína Filozofa v Nitre
Sídlo: Tr. A. Hlinku 1, 949 74 Nitra
IČO: 00157716
DIČ: 2021246590
IČ DPH: SK2021246590
Banka: Štátna pokladnica
Štatutárny orgán: prof. RNDr. Libor Vozár, CSc., rektor univerzity

3. Kontaktná osoba:
Ing. Lucia Kudročová, tel.: 037/6408 060, e-mail: lkudrocova@ukf.sk

4. Opis predmetu zákazky:
4.1. Predmetom zákazky je dodanie a inštalácia nových, nepoužívaných kancelárskych strojov, prístrojov a zariadení (ďalej len stroje) pre potreby UKF, zaškolenie personálu, ako aj zabezpečenie záručného servisu a opráv tak, aby bola dodržaná kvalita vykonaných prác v zmysle všeobecne záväzných predpisov SR, technických noriem SR a noriem EÚ. Použitie neoriginálnych a/alebo repasovaných náhradných dielov je neprípustné, ak sa zmluvné strany nedohodnú inak. Verejný obstarávateľ požaduje minimálnu záručnú dobu 24 mesiacov.
4.2. Plnenie sa uskutoční podľa prevádzkových potrieb verejného obstarávateľa na základe samostatných objednávok, a to počas obdobia 12 mesiacov odo dňa nadobudnutia účinnosti rámcovej dohody, ale najviac v rozsahu finančnej hodnoty tejto zákazky podľa toho, ktorá skutočnosť nastane ako prvá. 
4.3. Verejný obstarávateľ umožňuje uchádzačovi ponúknuť ekvivalentný tovar, ktorý je plne funkčný, s rovnakými, alebo lepšími parametrami a vlastnosťami ako tovar v Prílohe č. 1 výzvy. 
4.4. Uchádzač uvedie  názov ako aj popis technických parametrov ponúkaného tovaru v Prílohe č. 1 výzvy. Na požiadanie je uchádzač povinný predložiť všetky dokumenty od výrobcu k posúdeniu technickej špecifikácie ekvivalentného tovaru.
             
CPV: 30000000-9 - Kancelárske a počítacie stroje, vybavenie a spotrebný materiál s výnimkou nábytku a softvérových     balíkov
30100000-0 - Kancelárske stroje, vybavenie a spotrebný materiál s výnimkou počítačov, tlačiarní a nábytku
30124000-4 - Časti a príslušenstvo kancelárskych strojov
30191000-4 - Kancelárske zariadenia s výnimkou nábytku
30190000-7 - Rôzne kancelárske zariadenia a kancelárske potreby 
50310000-1 - Údržba a opravy kancelárskych strojov
30195000-2 - Tabule

5. Miesto realizácie predmetu zákazky:
Plnenie predmetu zákazky budú požadovať pracoviská verejného obstarávateľa na nasledujúcich miestach:
Triede Andreja Hlinku 1, Nitra
Štefánikovej triede č. 67, Nitra
Hodžovej ul. č. 1, Nitra
Kraskovej ul. č. 1, Nitra
Slančíkovej ul. č. 1, Nitra
Drážovskej ceste č. 2, Nitra
Drážovskej ceste č. 4, Nitra
Nábrežie mládeže č. 1, Nitra
a ďalšie pracoviská na území mesta Nitra podľa potreby počas trvania zmluvného vzťahu. 

6. Termín realizácie predmetu zákazky:
Najneskôr do 30 dní od doručenia objednávky.

7. Možnosť predloženia ponuky: 
Verejný obstarávateľ neumožňuje rozdeliť predmet zákazky. Uchádzač musí predložiť ponuku na celý predmet zákazky.

8. Typ zmluvy a zmluvné podmienky: 
Zákazka sa bude realizovať na základe Rámcovej dohody. 

9. Spôsob určenia ceny a platobné podmienky:
9.1. Cena za celý predmet zákazky bude dohodnutá v zmysle ustanovení zákona NR SR č.18/1996 Z. z. o cenách v znení neskorších predpisov  vyhlášky MF SR  č. 87/1996 Z. z. v znení neskorších predpisov.
9.2. Pri určovaní ceny uchádzač vyplní tabuľku v prílohe č.1 (Zoznam kancelárskych strojov_cenová kalkulácia)  a tabuľku v prílohe č. 2 (Návratka) tejto výzvy.
9.3. Cena celkom musí  zahŕňať všetky náklady uchádzača spojené s predmetom  zákazky, t.j. dodanie a inštalácia strojov, zaškolenie personálu a náklady na záručný servis, ako je diagnostika príčiny poruchy, doprava a čas strávený na ceste na miesto plnenia a späť, príp. náklady na ubytovanie zástupcu uchádzača, bezplatný odber použitého, poškodeného a opotrebovaného spotrebného materiálu a náhradných dielov na ekologickú likvidáciu, zabezpečenia bezplatného odvozu strojov v prípade opravy v servisnom stredisku uchádzača, a pod.
9.4. Verejný obstarávateľ požaduje stanoviť cenu predmetu zákazky v EUR vrátane DPH  a prípadne iných zákonom stanovených príplatkov a poplatkov.
9.5.  Pokiaľ uchádzač nie je platcom DPH, výslovne na túto skutočnosť v ponuke   upozorní.
9.6.  Lehota splatnosti faktúr je 30 dní odo dňa doručenia. Preddavok neposkytujeme.

10. Obsah ponuky:
         10.1. Uchádzač musí predložiť správne vyplnenú, podpísanú a naskenovanú prílohu č. 1 výzvy, ako aj v excel formáte.
10.2. Uchádzač musí predložiť správne vyplnenú, podpísanú a naskenovanú návratku podľa prílohy č. 2 výzvy.
10.3. Uchádzač musí predložiť 1 vyhotovenie Rámcovej dohody s vyplnenými identifikačnými údajmi.

11. Uplynutie lehoty na predloženie ponúk: 25.05.2020 do 10.00 hod.

12. Adresa, na ktorú sa majú ponuky doručiť elektronicky: lkudrocova@ukf.sk 

13. Kritériá na hodnotenie ponúk: 
Verejný obstarávateľ bude hodnotiť cenové ponuky podľa najnižšej celkovej ceny v EUR vrátane DPH za predmet zákazky. V prípade, že uchádzač nie je platcom DPH, bude sa hodnotiť cena celkom.



14. Ďalšie informácie:
14.1. Verejný obstarávateľ cenovým prieskumom zisťuje predpokladanú hodnotu zákazky a zároveň si vyhradzuje právo zostaviť poradie úspešnosti ponúk a prijať najvýhodnejšiu ponuku podľa kritéria uvedeného v bode 13. tejto výzvy.
14.2. Verejný obstarávateľ si vyhradzuje právo neprijať žiadnu ponuku a zrušiť vyhlásené verejné obstarávanie.  
14.3. Výzva na predloženie cenovej ponuky bude zverejnená na  webovej stránke UKF  v Nitre www.ukf.sk
         

[bookmark: _GoBack]V Nitre, dňa 18.05.2021

                                
                                                                                                                                                                
                                                                                                                                  Schvaľuje: ....................................
                                                                                                                                                       Ing. Dagmar Trnáková
                                                                                                                                                              vedúca OOB





Rámcová dohoda
Príloha č. 1: Zoznam kancelárskych strojov_cenová kalkulácia
Príloha č. 2.: Návratka   

